רחמים (שיר)

רחמים הוא שיר בביצוע הזמרת הישראלית עפרה חזה. יחיאל מוהר כתב את מילותיו, ומשה וילנסקי הלחין אותו. השיר נכלל באלבום הסולו התשיעי של חזה, "אדמה", שהתפרסם ב־1985.

על השיר 
השיר, שיחיאל מוהר כתב את מילותיו, הולחן על ידי וילנסקי בלחן אחר בשנות ה־50 המוקדמות עבור תיאטרון "המטאטא". ביצעה אותו כוכבה הררי. לימים גילה וילנסקי את המילים בביתו וחשב בטעות שהשיר הוא פרי עטו של נתן אלתרמן. מכיוון ששכח שהלחין אותו בעבר, הלחין אותו וילנסקי מחדש, והקרדיט עבור כתיבת המילים ניתן לנתן אלתרמן. השיר נמסר לעפרה חזה, ורק לאחר שהוקלטו והודפסו האלבום "אדמה" והסינגל התברר שיחיאל מוהר הוא שכתב את המילים. בעקבות הטעות נדחתה הוצאת האלבום בכמה ימים, ומדבקות עם שמו של מוהר הודבקו על התקליטים.

הצלחה במצעדים 
"רחמים" הוצג ב"פינה לשיפוטכם" של מצעד הפזמונים השבועי של רשת ג' ב־16 ביולי 1985. השיר זכה להצלחה והגיע בשיאו למקום הראשון ב־3 בספטמבר 1985 למשך שבוע אחד. בסך הכל צעד השיר במשך 11 שבועות עד 22 באוקטובר 1985, אז יצא מהמצעד. על אף הישגיו במצעד השבועי של רשת ג', לא נכנס השיר למצעד השנתי של התחנה. אומנם במצעד הפזמונים העברי השנתי של גלי צה"ל השיר דורג במקום ה־22.

מיקומי שיא

קישורים חיצוניים 

 "רחמים" בביצוע עפרה חזה, אודיו, באתר יוטיוב
 "רחמים" בביצוע כוכבה הררי (בלחן הראשון של וילנסקי), באתר יוטיוב

הערות שוליים 

שירי 1985
סינגלים מ-1985
שירי עפרה חזה
שירים בעברית
שירים שנכתבו על ידי יחיאל מוהר
שירים שהולחנו על ידי משה וילנסקי
סינגלים שהגיעו למקום הראשון בישראל
סינגלים בהוצאת הד ארצי